हम संक्रमणकाल से गुजर रहे हैं। संक्रमण राजनीतिक ही नहीं वरन सामाजिक रुपान्तरण का भी है। पुुराना जीवन दर्शन, जीवन शैली, जीवन व्यवस्था आदि तेजी से टूटते जा रहे हैं। परन्तु उनके स्थान पर नया जीवनर्-दर्शन, नई जीवन शैली, नये जीवन मूल्य और नई जीवन व्यवस्था नहीं ले पाये हैं। समाज न पारम्परिक रहा और न पर्ूण्ातः आधुनिक ही बन सका है। परिवर्तन का जिस तेजी से विघटन हुआ है, उससे युवा वर्ग रोजगारहीन, शिक्षित, अर्धशिक्षित, अशिक्षित रोजगार की तलाश में दिशाहीन भटकते हुए अपराध एवं हिंसा के दलदल में फँसते जा रहे हैं। दशकों के द्वन्द्व में दण्डहीनता के संस्कार ने समाज में आपराधिक प्रवृत्ति को बढÞावा दिया है, जिसका शिकार महिलाएं हो रही हैं। समाज में व्याप्त उच्छृखलता, हिंस्रक प्रवृत्ति एवं अनैतिकता के बढÞ रहे प्रकोप का कोई एक कारण नहीं है, अपितु इसके अनेक कारक तत्व हैं।